
Ministru kabineta noteikumi Nr. 94
Rīgā 2022. gada 1. februārī (prot. Nr. 5 47. §)
Grozījumi Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai"
Izdoti saskaņā ar Epidemioloģiskās drošības likuma 3. panta  otro daļu, 19. panta pirmo un 2.1 daļu, 19.1  pantu, 30. panta pirmo un trešo daļu, 31. panta piekto daļu, 39.  panta pirmo un otro daļu, Covid-19 infekcijas izplatības pārvaldības likuma  4.  panta pirmās daļas 1., 1.1, 1.2, 2., 3., 4., 5., 6., 7., 8., 9., 10., 11., 12., 13., 14., 15., 16., 17., 18., 21. punktu, 6.1  panta otro daļu, 6.3  panta otro daļu, 6.4  panta otro daļu, 6.7  panta otro un trešo daļu, 6.9  panta otro daļu, 10.4  panta trešo daļu, 49.6  panta pirmo daļu un Farmācijas likuma  5.  panta 3. un 12. punktu
· Izdarīt Ministru kabineta 2021. gada 28. septembra noteikumos Nr. 662 "Epidemioloģiskās drošības pasākumi Covid-19 infekcijas izplatības ierobežošanai" (Latvijas Vēstnesis, 2021, 191A., 194., 195A., 198A., 203A., 208A., 214A., 219A., 225A., 239A., 244C., 248A. nr.; 2022, 5A., 8A., 13A., 18A. nr.) šādus grozījumus:
· 1. Papildināt ar 169.11. apakšpunktu šādā redakcijā:
· "169.11. ārvalstnieki, kā arī viņu ģimenes locekļi, ja ārvalstnieks veic augstskolas vai koledžas personāla pienākumus pēc augstskolas vai koledžas uzaicinājuma."
· 2. Papildināt ar 232.2 punktu šādā redakcijā:
· "232.2 Ja persona, kurai ir tiesības uz Latvijā apmaksātu vakcināciju pret Covid-19, ir saņēmusi vismaz vienu Eiropas Zāļu aģentūras vai līdzvērtīga regulatora reģistrētas vai Pasaules Veselības organizācijas atzītas vakcīnas devu pret Covid-19 infekciju un ir pārslimojusi Covid-19 infekciju ārvalstīs, ko apliecina SARS-CoV-2 vīrusa RNS testa rezultāts, Nacionālais veselības dienests mēneša laikā pēc tam, kad saņemti dokumenti, kas apliecina personas iesniegumā minēto faktu par Covid-19 infekcijas pārslimošanu ārvalstīs, izvērtē to autentiskumu un iekļauj attiecīgos datus šo noteikumu 225. punktā minētajās datu platformās. Iekļautie Covid-19 infekcijas pārslimošanas dati netiek izmantoti pārslimošanas sertifikāta izveidei."

